Publication: Magyar Közlöny
Issue: MK-2001-158 (Year: 2001, Number: 158)
Era: 1990-2004
Section: a magyarok külföldi felsőfokú tanulmányainak egyes kérdéseiről szóló 157/2001. (IX. 12.) Korm. rendelet rendelkezései irányadók.
Paragraph Index: 594

(1) A határon túli magyar pedagógus — a 16. §-ban meghatározott kivétellel — szeptember első munkanapjától október utolsó munkanapjáig nyújthatja be jelentkezési lapját a következő évi pedagógus továbbképzésre. A jelentkezési lapokat az Oktatási Tanács gyűjti össze és juttatja el régiónként rangsorolva a továbbképzési központba. A kérelemben fel kell tüntetni a pedagógus nevét, értesítési címét (elérhetőségét), munkahelyét, pedagógiai tevékenységét, pedagógus munkakörben eltöltött szolgálati idejét, a „Magyar igazolvány” számát, pedagógus-igazolványa számát, azt a továbbképzést, amelyben részt kíván venni megjelölve (ha van ilyen) a kiválasztott továbbképzést szervező intézményt, az igénybe vett korábbi továbbképzést. A határon túli magyar pedagógus több jelentkezési lapot is benyújthat, ebben az esetben azonban a benyújtott kérelmeket rangsorolnia kell.

Source: https://magyarkozlony.hu/hivatalos-lapok/c7c14fe169ef6762a982617edcbc80cb2dd1aef8/dokumentumok/07acff1136e58b004c67456c92c8e603081a8865/letoltes